Norman Chan

Norman Chan Tak-Lam (født 30. oktober 1954) er en hongkongkinesisk bankmann og statstjenestemann, som siden 1. oktober 2009 har vært sentralbanksjef for Hongkongs sentralbank. 

 Utdanning og yrkeserfaring 
Chan gikk ved Queen's College i Hongkong, og har en 4-årig utdannelse innen sosiologi fra Chung Chi College ved The Chinese University of Hong Kong.Chinese University of Hong Kong - Honorary Fellow - A Citation - Mr Chan Tak Lam, Norman, SBS, JP (arkivert, besøkt 19. mai 2016.)

Han begynte å jobbe som administrativ leder i Hongkongs regjering i 1976, da han var ferdig med sitt universitetsstudium. I 1991 ble han visedirektør i Hong Kong Exchange Fund, og da Hongkongs sentralbank ble etablert i 1993 ble Chan direktør der. Fra 1996 til 2005 var han visesentralbanksjef (Deputy Chief Executive). 

Han forlot sentralbanken i 2005, og ble visestyreformann i Asia of Standard Chartered Bank, en stilling han hadde fram til 2007, da han ble direktør i Chief Executive's Office (regjeringssjefens kontor, tilsvarende Statsministerens kontor). Denne stillingen hadde han fra juli 2007 til juli 2009. 

Den 19. juli 2009 ble Chan utnevnt til sentralbanksjef, og han overtok denne stillingen 1. oktober 2009. Han overtok da etter Joseph Yam, som hadde vært sentralbanksjef siden sentralbankens etablering i 1993. 

 Utmerkelser 
 Silver Bauhinia Star (1999)
 Justice of peace (1993)

 Referanser 

 Eksterne lenker 
 Presentasjon på sentralbankens hjemmeside (arkivert)
 Chinese University of Hong Kong - Honorary Fellow - A Citation - Mr Chan Tak Lam, Norman, SBS, JP (arkivert)

Kategori:Sentralbanksjefer
Kategori:Sosiologer
Kategori:Hongkongkinesere
Kategori:Fødsler i 1954